open-index/open-wikipedia-markdown huggingface dataset:
Pastor, pastora

Un **pastor**, do latín *pastor, -ōris*, ou **pegureiro**, é a persoa que coida dun rabaño de animais, para que os saca a pacer e os devolve ao refuxio. Dadas as restricións á circulación de animais, a perda de habitantes no mundo rural e a progresiva mecanización e estabulación da granxa occidental, trátase dun oficio en decadencia. Porén, nas zonas con gran peso do sector primario ou nas poboacións nómades, segue a ser unha das principais profesións, xa sexa a tempo completo ou a tempo parcial (completado coa agricultura de pequena escala, por exemplo).

A nivel mundial, a superficie de pastoreo dos animais domésticos é 2,5 veces maior que a superficie utilizada para a agricultura. A principios do século XXI, había arredor de 1.600.000.000 grandes mamíferos domésticos (principalmente gando vacún) e 2.500.000.000 pequenos mamíferos (ovellas, cabras e porcos).

O pastor pode ser axudado por animais guía, como o can pastor, para manter o rabaño unido. Debe ser unha persoa cun bo coñecemento do territorio, para poder aproveitar as zonas con mellores pastos en cada estación. Por iso está culturalmente asociado á terra, á liberdade e á vida sinxela (como todos os xéneros bucólicos, especialmente a égloga e pastorela).

## Notas 
## Véxase tamén 
### Outros artigos 
* Cowboy 
* Gandaría
Veltins-Arena

O **Veltins-Area**, antes chamado **Area auf Schalke**, é un estadio de fútbol situado na cidade de Gelsenkirchen, no estado federal de Renania do Norte-Westfalia, ao noroeste de Alemaña. Posúe unha capacidade para 62&nbsp;000 persoas e nel disputa os seus partidos como local o FC Schalke 04 da Bundesliga 2. Foi sede do Mundial de Fútbol de 2006, é sede da Eurocopa de Fútbol de 2024 e está catalogado pola UEFA como estadio de elite.

## Notas
As Celtas

**As Celtas** é un equipo de fútbol da cidade de Vigo. Constitúe a sección feminina do Real Club Celta de Vigo. Na tempada 2024-25 compite na Terceira Federación, a cuarta categoría nacional, e o seu terreo de xogo é a Cidade Deportiva Afouteza.

## Historia 
O 7 de maio de 2024 o RC Celta anunciou nun acto na cidade deportiva da Madroa a creación da sección feminina do equipo. O nome escollido para a escuadra feminina foi As Celtas. O equipo xurdiu da fusión coa Unión Deportiva Mos, que nesa tempada xogaba na Terceira Federación feminina. Ao acto acudiu o cadro de xogadores do Celta, incluído o adestrador, Claudio Giráldez, e os directivos. Tamén acudiron, en representación oficial, diferentes cargos da Xunta de Galicia, entre eles o Conselleiro de Presidencia, Xustiza e Deportes, Diego Calvo; e o Secretario Xeral para o Deporte, José Ramón Lete Lasa. Tamén estivo presente o presidente da Federación Galega de Fútbol, Rafael Louzán.

No acto repartíronse camisolas conmemorativas e posteriormente houbo varias actuacións de artistas galegos: Lil Kids e EME DJ. Ademais, leuse un manifesto coas bases e o espírito do equipo feminino.

### Primeira tempada: comezos e ascenso
A tempada 2024-25 foi a primeira da historia da sección feminina do club, onde competiu na Terceira Federación, a cuarta categoría do fútbol feminino español. O 7 de setembro de 2024 disputouse o primeiro partido oficial de As Celtas,  nun enfrontamento en Balaídos ante o Victoria FC, nun encontro ao que asistiron 6500 persoas e que finalizou cunha vitoria local por 2 goles a 0. O primeiro gol da historia do equipo foi anotado por Camila Pescatore. As Celtas finalizaron a tempada en segunda posición, só por detrás do Deportivo B feminino, o que lle deu o ascenso directo á Segunda Federación.

### Segunda tempada
Na súa segunda tempada, As Celtas competiu no grupo primeiro da Segunda Federación.

## Notas 
## Véxase tamén 
### Outros artigos 
* El Olivo FF
* Centenario do Celta de Vigo
Watery, Domestic

***Watery, Domestic*** é o cuarto EP da banda estadounidense de indie rock Pavement, publicado o 25 de novembro de 1992 a través dos selos Matador Records nos Estados Unidos e Big Cat no Reino Unido. Trátase do seu derradeiro lanzamento en contar co batería Gary Young como membro do grupo.

## Listaxe de cancións 
## Notas
Consolation

***Consolation*** é un EP da banda estadounidense de post-punk Protomartyr, publicado o 15 de xuño de 2018 a través do selo Domino Records. Kelley Deal aparece en dous dos seus catro temas e foi lanzado coa aclamación da crítica.

## Edición 
O EP foi lanzado por Domino Recording Company nos Estados Unidos, Reino Unido e Europa. O tema "Wheel of Fortune" publicouse como un sinxelo o 3 de maio de 2018. O seu video foi dirixido por Yoonha Park, que tamén dirixira o video do sinxelo "Don't Go To Anacita" do seu anterior álbum. Describiuse como "unha fusión de imaxes sombrías e violentas [...] Unha caveira palpitante, unha espada cargada e electrificada, unha nena que se colorea toda a cara cun lapis de labios vermello cereixa, raspando o teu cotobelo contra unha parede de ladrillos, dándote unha puñada na cara, dándolle o polgar cara arriba mentres a túa man está en chamas [...] O ambiente xeral é o arrepiante apocalipse de Halloween".

## Listaxe de cancións 
## Notas
In Times New Roman...

***In Times New Roman...*** é o oitavo álbum de estudio da banda estadounidense de rock alternativo Queens of the Stone Age, publicado o 16 de xuño de 2023 a través do selo Matador Records. Foi anunciado nun vídeo teaser o 9 de maio de 2023, e é o primeiro álbum do grupo dende *Villains* (2017). O anuncio produciuse xunto co lanzamento do sinxelo principal, "Emotion Sickness".

*In Times New Roman...* marca a conclusión da triloxía de discos da banda editados a través de Matador que comezou con *...Like Clockwork* no ano 2013.

## Listaxe de cancións 
## Notas
Ugly

***Ugly*** é o quinto álbum de estudio da banda estadounidense de indie rock Screaming Females, publicado o 3 de abril de 2012 a través do selo Don Giovanni Records. O disco foi autoproducido pola banda e gravado por Steve Albini no seu estudo Electrical Audio. O grupo embarcouse nunha xira nacional para promover o álbum o 7 de abril de 2012.

## Listaxe de cancións 
## Notas
Asshole

***Asshole*** é un EP da banda estadounidense de indie rock Sebadoh, publicado en 1990 a través do selo Vertical Records. O seu lanzamento limitouse a 1 000 copias, coas 500 primeiras con fundas brancas e impresión negra, estando moitas delas coloreadas a man, e as 500 últimas con fundas de cartulina coa impresión negra invertida e dispoñible en varias cores.

As cancións foron escritas por Lou Barlow sobre J Mascis e Murph despois de ser expulsado de Dinosaur Jr.

## Listaxe de cancións 
## Notas
Attitudes (grupo musical)

**Attitudes** foi un cuarteto pop rock dos Ánxeles formado por músicos de sesión famosos na cidade que colaboraran con George Harrison: o produtor/compositor/arranxador David Foster nos teclados, o guitarrista Danny Korthmar (colaborador habitual de James Taylor e Don Henley), o baixista Paul Stallworth e o batería profesional de sesión Jim Keltner. O grupo fichou co selo Dark Horse Records, propiedade do guitarrista dos Beatles, e completou dous discos a mediados dos anos 70 e un sinxelo, "Sweet Summer Music", que se situou no número 94 nas listas de ouvintes de 1976.

## Discografía 
* *Good News* (Dark Horse Records, 1977)

Cancións: "Being Here With You", "Drink My Water", "Sweet Summer Music", "Let's Talk Turkey", "Foster's Frees", "Turning In Space", "Change", "In A Stranger's Arms", "Manual Dexterity", "Promise Me The Moon" e "Good News".

Músicos colaboradores no disco: Jim Keltner, Paul Stallwoth, Danny Korthmar, David Foster, Ringo Star, Chuck Higgins Jr., Waddy Watchel, Jay Lewis, Jay Graydon, Brooker T. Jones, Pat Murphy, Emil Richards, Tower Of Power e Donny Gerard.

* *Attitudes* (Dark Horse Records, 1976)

Cancións: "Ain't Love Enough", "Street Scene", "A Moment", "You and I Are So In Love", "Squank", "Lend A Hand", "Chump Change Romeo", "First Ballad", "Honey Don't Leave L.A." e "In The Flow Of Love".

Músicos colaboradores no disco: Jim Keltner, Paul Stallwoth, Danny Korthmar, David Foster, Jesse Ed Davis, Carmen Twillie, Kathryn Collier, Venette Gloud e Chuck Higgins Jr.

## Notas
Municipio de Alūksne

O **municipio de Alūksne** (en letón, *Alūksnes novads*) é un dos 36 municipios de Letonia. É un municipio da fronteira nordeste de Letonia establecido en 2009 no curso da reforma administrativa territorial. A cidade de Alūksne e 15 parroquias do antigo distrito de Alūksne están unidas no condado, agás as parroquias da cidade de Apes, Gaujienas, Trapenes e Virešu, que formaron o municipio de Apes (que máis tarde no 2021 pasou a formar parte do municipio de Smiltene). Do total da poboación, o 46,3% vive en Alūksne e o 53,7% nas parroquias. Limita co municipio de Smiltene ao oeste, co municipio de Gulbene e Balvu ao sur, co distrito ruso de Pskov ao leste e co distrito de Veru en Estonia ao norte.

## Xeografía 
O lago Alūksne é o undécimo lago máis grande de Letonia. Ningún río desemboca nel, pero é a fonte dun pequeno río: o Alūksnīte. Hai catro illas no lago. A calidade da auga do lago correspóndese coa categoría de auga dos salmónidos, aquí crían lagostinos e
anguías.

## Historia 
O Castelo de Alūksne (Marienburg) construíuse para protexerse dos ataques rusos desde Pskov. Tivo un total de oito familias propietarias diferentes, pero en 1702 as tropas rusas fixeron estoupar o castelo: unha das súas oito torres foi restaurada tan tarde como en 2020.

O único tren de vía estreita dos Bálticos que aínda ofrece tráfico regular de pasaxeiros, o Bānītis, vai desde a estación de Alūksne. 

Alūksne é o lugar onde a Biblia se traduciu ao letón por primeira vez. En homenaxe á tradución, o pastor Ernst Glück plantou carballos no lugar da tradución no século XVII, carballos aínda visitables na actualidade.

## Bilingüismo 
No ano 2021 o proxecto ELDIA, estudo universitario sobre a diversidade lingüística en Europa, reportou ao redor de 300 falantes nativos de lingua võro en Alūksne, falantes dunha variante sureña da lingua con poucas diferenzas ao patrón xeral da lingua. 

## Notas 
## Véxase tamén 
### Outros artigos 
*Organización territorial de Letonia

### Ligazóns externas 
* Relación: Alūksne en *openstreetmap.org* .
Betty Davis

**Betty Davis**, nada en Durham (Carolina do Norte) en 1944 e finada en Homestead (Pensilvania) o 9 de febreiro de 2022, foi unha pioneira do funk dos anos 70 e cantante profesional americana recordada polos seus tres discos publicados nesa década e polo seu matrimonio con Miles Davis.

## Traxectoria 
Nada como Betty Mabry, pasou a súa infancia entre Carolina do Norte, Pittsburgh e Pensilvania, antes de mudarse a Nova York aos 17 anos. Foi nesta cidade onde comezou a estudar no Fashion Institute of Technology e comezou unha carreira como modelo e directora de clubs. Grazas a estes primeiros traballos coñeceu xente como Andy Warhol, Jimi Hendrix, Sly Stone ou Eric Clapton. Gravou as súas primeiras cancións a finais dos sesenta, época na que coñeceu a Miles Davis.

Nas súas memorias, publicadas en 1989, Miles Davis escribiu:

## Discografía 
* *Betty Davis* (Just Sunshine, 1973)

En 1973 publicou o seu primeiro álbum, Betty Davis, que abriu con "If I'm in Luck I Might Get Piccked Up", unha carta de presentación que define o seu estilo: mensaxes sexuais, ouveos funk, sons abrasivos e unha guitarra rock penetrante.  

* ''They Say I'm Different'' (Just Sunshine, 1974)

O seu segundo traballo inclúe a súa canción máis coñecida, "They Say I'm Different", onde canta, xogando sempre con dobres sentidos: “Din que son diferente porque son un anaco de caña de azucre”. Na canción cita os músicos Howlin' Wolf, Big Mama Thornton e John Lee Hooker. Non obstante, os seus álbums tiveron pouco impacto nas vendas. O seu ánimo esborrallouse a finais dos setenta. Coa música disco de moda decidiu mudarse ao Xapón. 

* *Nasty Gal* (Island, 1975)

Con críticas e vendas negativas na súa publicación empuxou á cantante ao retiro musical. Críticos contemporáneos avalan o disco como un funk tenso con moito potencial en cada canción.

* *Is It Love or Desire?* (Light in the Attic , 2009)

## Notas
## Véxase tamén 
* When Romance Says Goodbye - Betty Davis
Junius Paul

**Junius Paul**, nado en Chicago (Illinois) en 1987, é un baixista profesional de jazz.
## Traxectoria 
Comeza a tocar o baixo eléctrico aos 15 anos, na Igrexa de Cristo Covenant en South Holland, Illinois, onde aínda toca semanalmente. Tras graduarse no Mount Carmel High School en 2000, Junius matriculouse na Universidade de St. Xavier de Chicago, estudando interpretación musical con especialidade en estudos de baixo, cunha supervisión directa de Rich Armandi. Despois de graduarse en 2005, comezou a actuar internacionalmente no Reino Unido, Ghana e África Occidental. Este período viría seguido de xiras en Europa, África, Asia, Australia e América do Sur.

As formacións de Jazz que integraron a Junius nos seus directos e gravacións inclúen a The Art Ensemble Of Chicago, numerosas configuracións de conxuntos liderados por Roscoe Mitchell, Famoudou Don Moye Sun Percussion Summit, AACM Small Ensemble & Big Band, Kahil El'Zabar, Makaya McCraven ou The Fred. Seguindo con Anderson Trio, Georgia Anne Muldrow, Vincent Davis & Percussion Plus, Dee Alexander, The Curtis Fuller Quintet, Oliver Lake, Willie Pickens, Dee Dee Bridgewater, Marquis Hill, KRS-One e Donald Byrd entre outros.

No curso 2013-14 Junius foi profesor do departamento de música do Trinity Christian College (Palos Heights, IL). En 2017 foi o artista destacado e homenaxeado pola súa alma mater, o Jazz Weekend da Universidade de St. Xavier. O álbum debut de Junius, *Ism*, foi publicado en novembro de 2019 a través da International Anthem Recording Company.

## Notas
## Véxase tamén 
* Paris - Junius Paul (Video Oficial)
Newton (filme)

***Newton*** (en ) é un filme indio de 2017 dirixido e coescrito por Amit V. Masurkar. Está protagonizado por Rajkummar Rao no papel principal dun funcionario do goberno que é enviado a unha zona politicamente sensible do centro da India como responsable das eleccións. Pankaj Tripathi, Anjali Patil e Raghubir Yadav compoñen o resto do elenco. O filme foi producido por Manish Mundra baixo o selo Drishyam Films, coñecido polo filme de 2015 *Masaan*. É o segundo filme dirixido por Amit Masurkar logo de *Sulemani Keeda* en 2013.

Foi escollido como candidato da India para o Óscar ó mellor filme internacional na 90ª edición dos premios, mais finalmente non foi nomeado.

## Personaxes 
* Rajkummar Rao como Nutan “Newton” Kumar
* Pankaj Tripathi como Aatma Singh
* Anjali Patil como Malko Netam
* Raghubir Yadav como Loknath
* Danish Hussain como DIG de policía
* Mukesh Prajapati como Shambhu
* Krishna Singh Bisht como Krishna
* Pistak Gond as The Village Patel
* Sanjay Mishra nunha aparición especial como instrutor electoral
* Mukesh Nagar como Mangal Netam
* Bachan Pachera como pai de Newton
* Kirti Shreeyansh Jain como nai de Newton
* Omkar Das Manikpuri como Lakhma
* Jyotsana Trivedi como prometida

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar
Food for Worms

***Food for Worms*** é o terceiro álbum de estudio da banda británica de post-punk Shame, publicado o 24 de febreiro de 2023 a través do selo Dead Oceans. O disco foi producido por Flood e foi gravado ao vivo no estudio. Tivo recensións positivas por parte da crítica e entrou nas listas do Reino Unido e devarios países europeos.

## Listaxe de cancións 
## Notas
Court (filme)

***Court*** (en ) é un filme indio de 2014 escrito e dirixido por Chaitanya Tamhane, no seu debut como director. O filme examina o sistema xurídico indio a través do Tribunal de Sesións de Bombai contra un ancián cantante protesta, Narayan Kamble (Vira Sathidar), quen está acusado de animar a un traballador a suicidarse a través dunha das súas cancións populares. Tamén está protagonizada por Geetanjali Kulkarni, Pradeep Joshi e Shirish Pawar.

Foi escollido como candidato da India para o Óscar ó mellor filme internacional na 88ª edición dos premios, mais finalmente non foi nomeado.

## Personaxes 
* Vira Sathidar como Narayan Kamble
* Vivek Gomber como Vinay Vora
* Geetanjali Kulkarni como fiscal Nutan
* Pradeep Joshi como xuíz Sadavarte
* Usha Bane como Sharmila Pawar
* Shirish Pawar como Subodh

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
Gully Boy

***Gully Boy*** (en ) é un filme indio de 2019 dirixido por Zoya Akhtar, e escrito por Akhtar e Reema Kagti. Foi producido por Ritesh Sidhwani, Akhtar e Farhan Akhtar baixo os selos Tiger Baby Films e Excel Entertainment, co rapeiro estadounidense Nas como produtor executivo. Está protagonizado por Ranveer Singh xunto con Alia Bhatt, Kalki Koechlin, Siddhant Chaturvedi, Vijay Varma, Amruta Subhash e Vijay Raaz. Inspirada polas vidas dos rapeiros indios DIVINE e Naezy, o filme conta a historia do aspirante a rapeiro Murad Ahmed (Singh), dos barrios pobres de Dharavi de Bombai.

Foi escollido como candidato da India para o Óscar ó mellor filme internacional na 92ª edición dos premios, mais finalmente non foi nomeado.

## Personaxes 
* Ranveer Singh como Murad Ahmed a.k.a. Gully Boy
* Alia Bhatt como Safeena Firdausi
* Siddhant Chaturvedi como Shrikant Bhosle a.k.a. MC Sher
* Vijay Raaz como Aftab Shakir Ahmed
* Vijay Varma como Moeen Arif
* Amruta Subhash como Razia Ahmed
* Ikhlaque Khan como Nasir Firdausi
* Sheeba Chaddha como Hamida Firdausi
* Kalki Koechlin como Shweta Mehta a.k.a. Sky

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
Visaranai

***Visaranai*** (en ) é un filme indio de 2015 rodado en lingua támil e dirixido e escrito por Vetrimaaran. Baséase na novela *Lock Up* de M. Chandrakumar. Está protagonizado por Dinesh, Anandhi, Samuthirakani, Aadukalam Murugadoss, Kishore, Pradheesh Raj e Silambarasan Rathnasamy. O filme rata sobre a vida de dous homes antes e despois de ser lanzados a un escenario kafkiano no cal son torturados para que confesen. Vetrimaaran dixo máis tarde que, nas secuencias de malleiras do filme, os actores foron realmente golpeados (o que foi criticado por algúns dos medios estranxeiros e un membro dos Globos de Ouro durante a campaña dos Óscar da película), e todos eles tiveron que someterse a sesións de asesoramento.

Foi escollido como candidato da India para o Óscar ó mellor filme internacional na 89ª edición dos premios, mais finalmente non foi nomeado.

## Personaxes 
* Attakathi Dinesh como Pandi
* Murugadoss como Murugan
* Samuthirakani como Muthuvel
* Kishore como K. K.
* E. Ramdoss como Ramachandran
* Ajay Ghosh como Vishveshwara Rao
* Anandhi como Shanthi
* Silambarasan Rathnasamy como Afzal
* Pradheesh Raj como Kumar
* Misha Ghoshal como Sindhu
* Saravana Subbiah como Saravanan
* Halwa Vasu
* Munnar Ramesh como Ramesh
* Dhaya Senthil como Neethipathi
* Vettai Muthukumar como Rathnasamy
* Cheran Raj como Goule
* Supergood Subramani

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar
Bulldozer (EP)

***Bulldozer*** é un EP da banda estadounidense de noise rock Big Black, publicado en 1983 a través dos selos Ruthless Records, Fever Records e Touch and Go Foi o seu primeiro lanzamento en contar cunha banda real, contando con Pat Byrne de Urge Overkill tocando a batería nalgunhas cancións ademais da caixa de ritmos Roland TR-606 que proporcionaba pistas rítmicas en todos os discos de Big Black.

En *Bulldozer*, o fundador e líder de Big Black Steve Albini conseguiu un característico son metálico coa súa guitarra usando púas de metal adentadas, creando o efecto de dúas púas pulsando as cordas á vez. O EP *Bulldozer* gravouse co enxeñeiro Iain Burgess e lanzouse en decembro de 1983, coas duascentas primeiras copias empaquetadas nunha funda de chapa galvanizada en homenaxe ao *Metal Box* de Public Image Ltd. Moitas das letras do EP mostraban escenarios extraídos da educación rural de Albini, como "Cables", que describía o sacrificio de vacas nun matadoiro de Montana, e "Pigeon Kill", sobre unha cidade rural de Indiana que se enfrontou a unha superpoboación de pombas dándolles de comer millo envelenado. A última canción do EP, "Jump the Climb", foi gravada por Albini antes da incorporación dos seus compañeiros de banda.

Albini chamou orixinalmente ao EP *Hey Nigger* porque "calquera persoa o suficientemente estúpida como para sentirse ofendido por ese título é parte do problema... É mellor enfrontarse a cousas como esta. Por suposto que creo que xulgar á xente pola cor da súa pel é absurdo". Con todo, os seus compañeiros de banda fixéronlle cambiar o título.

*Bulldozer* foi posteriormente compilado co anterior EP de seis cancións de Big Black, *Lungs*, no LP de 1986 *The Hammer Party*. A versión en CD tamén incluía o seguinte EP de Big Black, *Racer-X*.

## Listaxe de cancións 
## Notas
Start Together

**Start Together** é un *box set* recompilatorio que contén toda a discografía remasterizada da banda estadounidense de rock alternativo Sleater-Kinney. O recompilatorio publicouse inicialmente o 2 de setembro de 2014 bunha versión dixital remasterizada. Posteriormente lanzáronse 3 000 copias dunha edición física en vinilos coloreados e cun libro de 44 páxinas o día 21 de outubro. A caixa tamén inclue un sinxelo de 7″ da canción "Bury Our Friends", do seu álbum de 2015 *No Cities to Love*.

## Contido 
# *Sleater Kinney*
# *Call the Doctor*
# *Dig Me Out*
# *The Hot Rock*
# *All Hands on the Bad One*
# *One Beat*
# *The Woods*
# "Bury Our Friends" (sinxelo)

## Notas
Expo 86

***Expo 86*** é o terceiro álbum de estudio da banda canadense de indie rock Wolf Parade, publicado o 29 de xuño de 2010 a través do selo Sub Pop.

## Listaxe de cancións 
## Notas
Atum: A Rock Opera in Three Acts

***Atum: A Rock Opera in Three Acts*** é o décimo segundo álbum de estudio da banda estadounidense de rock alternativo The Smashing Pumpkins. O disco foi publicado en tres entregas distintas de 11 temas. ***Atum: Act One*** foi publicada o 15 de novembro de 2022, ***Atum: Act Two*** o 31 de xaneiro de 2023, e ***Atum: Act Three*** o 5 de maio de 2023. Unha caixa física coas 33 cancións, xunto cun grupo de 10 temas adicionais, foi editada a principios de maio de 2023. Este é o último álbum de estudio da banda co guitarrista Jeff Schroeder, que marchou en outubro de 2023.

## Listaxe de cancións 
## Notas
Roupa de auga

[miniatura|249x249px|Roupa de augas, inventada segundo diversas fontes no [Porto do Son por Joaquina García.]]
miniatura|375x375px| Á esquerda, un típico traxe de verán (tamén chamado *shorty* ). Á dereita, un traxe de mergullo máis convencional, tanto para augas temperadas como para augas algo máis frías.
Un **traxe acuático**, **traxe de auga** ou **roupa de auga** ou **roupa de augas**, é un aparello de roupa de illamento térmico que se utiliza nos deportes acuáticos ou na navegación marítima ou fluvial durante a pesca ou marisqueo.

## Tipos 
Hai basicamente dous tipos diferentes de traxes ou roupa de augas:

# A **roupa de augas**, os traxes impermeábeis ou náuticos adoitan empregarse en embarcacións de maior tamaño onde non se pretende estar en contacto permanente coa auga, pero aínda protexen contra a choiva e as ondas e nalgúns casos proporcionan protección térmica en caso de eventuais caídas. Son máis frouxos e s, ou están formados por dúas pezas diferentes, o que permite levar roupa de abrigo no seu interior. Os primeiros traxes de augas foron producidos no Porto do Son pola familia de Gaspar Ben e Ana María Castro, e pouco despois por Joaquina García *da Ghaxola*, a quen ás veces se atribúe o primeiro deseño da roupa de augas, sendo nena, na década de 1890*.*
# Os **traxes acuáticos de inmersión** están deseñados para o seu uso en contacto total coa auga, durante o mergullo, e a maioría están feitos de neopreno . Utilízanse en deportes como *surf*, *wíndsurf*, vela lixeira, *kitesurf* ou tríatlon. O seu grosor oscila entre 2 mm e 8 mm, dependendo do uso que se lles dea: canto menor sexa a temperatura da auga, máis groso debe considerar o traxe o mergullador. Os traxes utilizados no mergullo adoitan chamarse "traxe de neopreno", "traxe de mergullo" ou simplemente "traxe".

## Notas 
## Véxase tamén 
### Outros artigos 
* Industria téxtil
* Mariñeiro, mariñeira
* Pescador, pescadora
* Roupa

### Ligazóns externas 
* Traxes acuáticos históricos (en inglés)
Ecuación de Liénard

A **ecuación de Liénard** é unha ecuación diferencial ordinaria estudada en profundidade polo físico Alfred-Marie Liénard no seu artigo de 1928. Esta ecuación ten interese, dentro dos sistemas dinámicos, en problemas de circuítos eléctricos, acústica e no desenvolvemento da radio. Esta ecuación xeneraliza os osciladores lineais.

Para esta ecuación, Liénard encontrou condicións suficientes sobre as funcións coeficiente para garantir a existencia e unicidade de ciclo límite para os sistemas planos asociados. Este resultado, que recibe o nome de Teorema de Liénard, pódese aplicar, por exemplo, ao oscilador de Van der Pol.

## Definición 
Denomínase ecuación de Liénard a unha ecuación diferencial de segunda orde da forma

x''+f(x)x'+g(x) = 0.

## Teorema de Liénard 
Sexan f, g \, \colon \mathbb{R} \to \mathbb{R} dúas funcións de clase 1. Se se satisfan as seguintes condicións,

* A función f é par e a función g é impar,
* xg(x)>0  para todo x non nulo,
* F(x) = \int_0^x f(u) du  ten exactamente unha raíz positiva en x=a, é negativa en (0,a), positiva e monótona crecente en (a,+\infty) e tal que F(x) \overset{x\to\infty}{\longrightarrow} \infty ,

entón o sistema asociado á ecuación de Liénard ten un único ciclo límite que é asintóticamente estable.

Pódese consultar a demostración deste resultado en .

## Aplicación ao oscilador de van der Pol 
O oscilador de van der Pol segue unha ecuación da forma

x'' + \mu(x^2-1)x' + x = 0.

Pódese comprobar que esta ecuación está nas condicións do Teorema de Liénard para calquera valor de \mu positivo. 

## Notas 
## Véxase tamén 
### Ligazóns externas 
* 
*
White Pepper

***White Pepper*** é o sétimo álbum de estudio da banda estadounidense de rock alternativo Ween, publicado o 2 de maio de 2000 a través do selo Elektra Records, sendo o seu derradeiro traballo con esta discográfica.

## Listaxe de cancións 
## Notas
Nao (homónimos)

O termo **Nao** pode referirse a:

*En lingua portuguesa a palabra **não**, escrita con til, e en galego reintegracionista, xunto con **nom**, é un adverbio que expresa negación. En náutica unha **nao** é un tipo de buque. Pode referirse a:

;Arquitectura

***Nao**, outro termo para o naos dos templos.

;Música

***NAO**. grupo musical galego da Estrada;
***Nao**. cantante británica.

;Acrónimos

***NAO** ou * North Atlantic Oscillation* (*Oscilación do Atlántico Norte*); 
***NAO** ou **Novos anticoagulantes orais**, clase de fármacos.

;Astronomía

***13221 Nao**, asteroide do cinto principal.

;Códigos

***NAO**, código IATA do aeroporto civil de Nanchong, China;
***nao**, código ISO 639-3 da lingua naaba;
***NAO**, código ISO 3166-2:BF da provincia de Nahouri, Burkina Faso.

;Robótica

***Nao** ou **NAO**, robot humanoide desenvolvido pola francesa Aldebaran Robotics.

Como topónimo, pode referirse a:

;No Mar Mediterráneo
***Cabo de la Nao**, nome en castelán e italiano para o Cabo da Nau, no sur do Golfo de Valencia, en catalán valenciano Cap de la Nau.

;En Italia
***Nao**, aldea na provincia de Vibo Valentia.

## Véxase tamén
### Outros artigos
***O Neo**, lugar da parroquia da Pinza, no concello de Sarria.
Hold That Tiger

***Hold That Tiger*** é un álbum ao vivo da banda estadounidense de rock alternativo Sonic Youth, gravado no Cabaret Metro de Chicago o 14 de outubro de 1987. Conta con cancións do seu álbum *Sister,* e catro versións dos Ramones tocadas como bises do concerto. Foi publicado en vinilo en 1991 e reeditado en CD en 1998. Ao parecer, a cinta real da gravación en directo acelerouse para adaptarse ao vinilo, pero non se volveu frear para o lanzamento do CD.

## Listaxe de cancións 
## Notas
Elvas

**Elvas** é un concello portugués, antiga cidade episcopal e fortaleza fronteiriza do centro máis oriental de Portugal, situado no distrito de Portalegre no Alentexo. Está situado a uns 200 quilómetros ao leste de Lisboa e a uns 8 quilómetros ao oeste da cidade de Badaxoz. A poboación do municipio en 2011 era de 23 078, nunha área de 631,29 quilómetros cadrados. A propia cidade tiña unha poboación de 16 640 habitantes en 2011.

Elvas está entre os mellores exemplos de uso da *trace italienne* (forte estrela) na arquitectura militar, e é Patrimonio da Humanidade desde o 30  de xuño de 2012.

## Notas
Grandes

Como topónimo **Grandes** pode referirse a:

;En Galiza
***Os Cadavás Grandes**, lugar da parroquia de San Pedro de Eume, no concello das Pontes de García Rodríguez;
***As Casas Grandes**, lugar da parroquia de Cerneda, no concello de Abegondo;
***As Casas Grandes**, lugar da parroquia de Crendes, no concello de Abegondo;
***As Casas Grandes**, lugar da parroquia de Millán, no concello de Sober;
***As Filgueiras Grandes**, lugar da parroquia do Val de Xestoso, no concello de Monfero;
***Casagrandes**, lugar da parroquia de Desteriz, no concello de Padrenda.

## Véxase tamén
### Outros artigos
*
Longas

O topónimo **Longas** pode referirse a:

;En Galiza
***As Augas Longas**, lugar da parroquia de Santa Mariña de Lagostelle, no concello de Guitiriz;
***Casas Longas**, lugar da parroquia de Montemaior, no concello da Laracha;
***As Casas Longas**, lugar da parroquia de Lago, no concello de Xove;
***Pardalongas**, lugar da parroquia de Traspielas, no concello de Fornelos de Montes.

## Véxase tamén
### Outros artigos
***Lonzas**, lugar da parroquia de San Cristovo das Viñas, no concello da Coruña.
How The Beatles Changed The World

***How The Beatles Changed The World*** é un filme documental de 2017 dirixido e escrito por Tom O'Dell. É unha coprodución entre os Estados Unidos de América e o Reino Unido. Distribuíuse mediante vídeo baixo demanda a través de Netflix.

O filme fai un repaso da historia da revolución cultural, social, espiritual e musical que xurdiu despois da chegada dos Beatles. O documental aborda o impacto que tiveron os catro membros do grupo, desde a súa primeira repercusión en Liverpool ata a súa chegada aos Estados Unidos e a súa expansión polo mundo.

## Notas
Vellas

Como topónimo **Vellas** pode referirse a:

;En Galiza
***Argas Vellas**, lugar da parroquia de San Silvestre de Argas, no concello de San Xoán de Río;
***Casas Vellas**, lugar da parroquia de Catasós no concello de Lalín;
***As Casas Vellas**, lugar da parroquia de Lagoa no concello de Alfoz;
***As Casas Vellas**, lugar da parroquia dos Vilares no concello de Guitiriz;
***As Casas Vellas**, lugar da parroquia de Insua do concello de Vilalba;
***Outeiro das Vellas**, lugar da parroquia de Mirandela, no concello de Castroverde.

## Véxase tamén
### Outros artigos
*
Justus Perthes

**Johann Georg Justus Perthes**, nado en Rudolstadt (Turinxia) o 11 de setembro de 1749 e finado o 2 de maio de 1816, foi un editor alemán e fundador da casa editorial que mantén o seu nome.

## Traxectoria 
Naceu na cidade turinxia de Rudolstadt e era fillos dun médico da corte de Schwarzburg. Desde 1778 traballou como libreiro nas proximidade de Gotha onde, en 1785, fundou a empresa editorial sobre cartografía *Justus Perthes Geographische Anstalt Gotha*. Máis tarde, en 1814, se lle uniu seu fillo Wilhelm Perthes (1793–1853), quen estivera na casa editorial dun sobriño de Justus, Friedrich Christoph Perthes, en Hamburgo. 

### Herdeiros 
Á morte de Justus en Gotha, Wilhelm fíxose cargo da empresa e sentou as bases da rama xeográfica da empresa pola que é principalmente coñecida, mediante a primeira publicación do Atlas Manual de 1817-1823, posterior ao de Adolf Stieler (1775-1836).

Wilhelm Perthes contou coa colaboración dos xeógrafos alemáns máis eminentes da época, incluíndo a Stieler, como Heinrich Berghaus (1797–1884), Christian Gottlieb Reichard (1758–1837), quen estivo asociado con Stieler na compilación do atlas, Karl Spruner (1803–1892) e Emil von Sydow (1812–1873). O negocio pasou ao seu neto Bernhardt Wilhelm Perthes (1821–1857), quen estivo asociado con August Heinrich Petermann baixo cuxa dirección a coñecida publicación periódica *Petermanns Geographische Mitteilungen* foi editada por primeira vez en 1855, e Bruno Hassenstein (1839–1902); e na seguinte xeración ao seu fillo Bernhard Perthes (1858–1919), que naceu despois da morte do seu pai Bernhardt Wilhelm. 

## Publicacións 
Desde 1785 a firma tamén editou o Almanaque de Gotha, unha publicación anual de tipo estatístico, histórico e xenealóxico (en alemán e francés) dos distintos países do mundo (publicado por primeira vez por Carl Wilhelm Ettinger, Gotha, en 1763) e que xunto con outras series publicouse até 1944. e en 1866 produciuse o elaborado *Geographisches Jahrbuch* baixo a dirección de Ernst Behm (1830–1884), a cuxa morte continuou baixo a do profesor Hermann Wagner.

## Notas 
## Véxase tamén 
### Bibliografía 
* 

### Ligazóns externas 
* Mapa de Texas, Territorio indio, Louisiana, Arkansas, Missouri e Kansas (1870), realizado por August Petermann e publicado por Justus Perhes (The Portal of the Texas History).
* O Atlas de man de Stieler (1875), visualizábel en liña en DavidRumsey.com
* Páxina oficial da editorial
Casaldaia

Como topónimo **Casaldaia** pode referirse a:

;En Galiza
***Casaldaia de Abaixo**, lugar da parroquia de Cerdido, no concello de Cerdido;
***Casaldaia de Arriba**, lugar da parroquia da Barqueira, no concello de Cerdido.

## Véxase tamén
### Outros artigos
Adaminte Makan Abu

***Adaminte Makan Abu*** (en ) é un filme indio de 2011 rodado en lingua malaiala e escrito, dirixido e coproducido por Salim Ahamed. Está protagonizado por Salim Kumar e Zarina Wahab, xunto con Mukesh, Kalabhavan Mani, Suraj Venjarammoodu e Nedumudi Venu nos papeis secundarios. A fotografía é obra de Madhu Ambat e a banda sonora foi composta por Ramesh Narayan e Isaac Thomas Kottukapally. A película conta a historia de Abu (Kumar) un pobre vendedor de *attar* (unha especie de perfume) cuxo único desexo na vida é a peregrinación do Hajj, que se esforza moito por cumprir.

Foi escollido como candidato da India para o Óscar ó mellor filme internacional na 84ª edición dos premios, mais finalmente non foi nomeado.

## Personaxes 
miniatura|214px|Kumar recibiu a aclamación da crítica pola súa intepretación de Abu.

* Salim Kumar como Abu
* Zarina Wahab como Aishumma
* Mukesh como Ashraf
* Kalabhavan Mani como Johnson
* Thampi Antony como Usthad
* Suraj Venjarammoodu como Hyder
* Nedumudi Venu como Govindan Master
* T. S. Raju como Maliyekkal Assainar Haji
* Jaffar Idukki como fotógrafo
* Sasi Kalinga como Kabeer
* M. R. Gopakumar como Sulaiman
* Ambika Mohan como Nalini
* Nisha Sarangi como Rabiya
* Murali como Ameer
* Mohamed Mayanad como Kayiti
* Vinod Kovoor como Moideen
* Sasidharan Mattanur como Mammunji

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar
Peepli Live

***Peepli Live*** (en ) é un filme indio de 2010 escrito e dirixido por Anusha Rizvi, no seu debut como directora, e foi producido por Aamir Khan Productions. O filme é unha sátira que explora o fenómeno dos suicidios de granxeiros na India e a posterior resposta nos medios de comunicación e nos políticos. Está protagonizado por Omkar Das Manikpuri e Naseeruddin Shah, xunto con Raghubir Yadav, Nawazuddin Siddiqui, Shalini Vatsa e Malaika Shenoy.

Foi escollido como candidato da India para o Óscar ó mellor filme internacional na 83ª edición dos premios, mais finalmente non foi nomeado.

## Personaxes 
* Omkar Das Manikpuri como Natha
* Raghubir Yadav como Budhia
* Malaika Shenoy como Nandita Malik
* Nawazuddin Siddiqui como Rakesh
* Naseeruddin Shah como Saleem Kidwai
* Aamir Bashir como Vivek Vashisht
* Anoop Trevedi como Thanedar Jugan
* Ishita Vyas como xornalista
* Shalini Vatsa como Dhaniya
* Indira Tiwari como xornalista
* Avijit Dutt como xefe da canle en inglés
* Farrukh Jaffar como Amma
* Vishal O Sharma como Kumar Deepak
* Sitaram Panchal como Bhai Thakur
* Sandeep Yadav como cámara de Nandita Malik

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar
Coreanos en Micronesia

A **inmigración de coreanos en Micronesia** refírese ao asentamento de coreanos en Micronesia como unha poboación significativa antes de segunda guerra mundial, cando a maioría da rexión foi gobernado como o Mandato dos Mares do Sur do Imperio do Xapón; por exemplo, en 1943 formaban o 7,3% da poboación de Palau. Porén, despois de que a zona pasase baixo o control dos Estados Unidos como Territorio en Fideicomiso das Illas do Pacífico, a maioría dos coreanos regresaron á súa terra natal. En 2013, uns sete mil expatriados e inmigrantes surcoreanos e coreano-americanos residían nas Marianas (Guam e as Illas Marianas do Norte), que permaneceron baixo control estadounidense, mentres que só uns douscentos expatriados surcoreanos residen nos países independentes de Micronesia.

## Época colonial xaponesa (1914-1945) 
A medida que a demanda de man de obra aumentou moito co inicio da guerra, as autoridades xaponesas recorreron á península coreana como fonte de traballadores baratos. Os primeiros obreiros coreanos chegaron a Palau en xaneiro de 1939, un grupo de 500; foron empregados por Hōnan Sangyō K.K. () no procesamento da mandioca. Dende entón e ata febreiro de 1940, chegaron a Palau 13 cargamentos por un total de 1.266 traballadores coreanos.

Un censo de 1943 mostrou que a poboación coreana total de Palau era de 2.458, ou o 7,3% da poboación da época; eran só unha décima parte do tamaño da poboación xaponesa. 864 vivían en Babeldaob, outros 721 estaban aloxados na base naval da illa Malakal, 539 vivían en Angaur, e os 334 restantes estaban espallados por outros lugares.

Había uns 2.400 coreanos en Tinian no momento da batalla homónima de xullo de 1944 que levou a illa baixo control dos Estados Unidos; saudaron con entusiasmo a súa liberación do colonialismo xaponés e doaron 666,35 US$ aforrados dos seus 35 céntimos/día de salario para promover o esforzo bélico.

Xunto cos xaponeses, os coreanos foron todos repatriados despois de que a rendición do Xapón rematase a segunda guerra mundial. O proceso de repatriación comezou en setembro de 1945, e prolongouse ata maio de 1946. O número total de repatriados a Corea dende Palau rexistrouse en máis de 3.000 persoas. En total, en todas as illas, os rexistros dos Estados Unidos mostran 10.966 repatriados coreanos (6.880 civís, 3.751 militares e 190 soldados), mentres que os rexistros xaponeses mostran só 7.727.

## Notas 
## Véxase tamén 
### Bibliografía 
*
*
*
*
*
*
Halldis Moren Vesaas

**Halldis Moren Vesaas**, nada o 18 de novembro de 1907 e finada o 8 de setembro de 1995, foi unha poeta, tradutora e escritora norueguesa especializada en literatura infantil. Está considerada unha das principais escritoras norueguesas da súa xeración.

## Traxectoria 
Vesaas naceu na granxa familiar, preto de Trysil, no condado de Hedmark. O seu pai era o escritor, poeta e dramaturgo Sven Moren (1871-1938). Era a máis vella de cinco irmáns, e a única rapaza. Un dos seus irmáns foi o filólogo Sigmund Moren (1913-1996). Vesaas estudou maxisterio en Elverum entre 1925 e 1928, para logo traballar en Hamar e Oslo. En 1930, mudouse a Suíza, onde foi secretaria durante tres anos. En abril de 1934, casou co novelista noruegués Tarjei Vesaas (1897-1970). Xuntos, trasladáronse a unha granxa en Vinje, condado de Telemark, onde o seu home exerceu o cargo de profesor entre 1941 e 1943.

Faleceu o 8 de setembro de 1995.

## Obra 
En 1929 publicou a súa primeira escolma de poesía, *Harpe og dolk* ("A arpa e a daga"). Entre os seus libros, destacan *Tung tids tale* ("Discurso para tempos convulsos"), *Treet* ("A árbore"), *I ein annan skog* ("Noutra fraga") e *Livshus* ("Casa da vida").

Tamén escribiu e traduciu pezas para teatro, especialmente para o Det Norske Teatret de Oslo. Redactou artigos sobre diversos temas, e foi consultora externa de edición. Entre 1949 e 1969, foi membro da xunta do Riksteatret (1949-1969).

A súa escrita ten moita sona en Noruega pola súa valente e persoal expresión da vida das mulleres en tódalas etapas da vida.

## Premios 
* Premio Mads Wiel Nygaards (1977).
* Comandante da Orde de Santo Olav (1984).
* Cabaleira da Orde Nacional do Mérito de Francia.
* Premio  Cultural Anders Jahre, xunto con Benny Motzfeldt (1992).
* O premio Halldis Moren Vesaas é convocado na súa honra.

## Publicacións 
### Poesía 
* *Harpe og dolk* ("A arpa e a daga", 1929)
* *Morgonen* ("A mañán", 1930)
* *Strender* ("As praias", 1933)
* *Lykkelege hender* ("As mans felices", 1936)
* *Tung tids tale* ("Discurso para tempos convulsos", 1945)
* *Treet* ("A árbore", 1947)
* *I ein annan skog* ("Noutra fraga", 1955)
* *Livshus* ("A casa da vida", 1995)

### Literatura infantil 
* *Du får gjera det du* (1935)
* *Den grøne hatten* (1938)
* *Hildegunn* (1942)
* *Tidleg på våren* (1949)

## Notas 
## Véxase tamén 
### Bibliografía 
* 
*
Ryuichi Matsuda

**Ryuichi Matsuda**, nado o 8 de xullo de 1920 e finado o 19 de xuño de 1986, foi un entomólogo xaponés, coñecido por defender a síntese evolutiva ampliada.

## Traxectoria 
Matsuda doutorouse en entomoloxía pola Universidade de Stanford. Entre 1968 e 1986, traballou no Instituto de Investigación en Biosistemas do Canadá. Escribiu diversos traballos sobre morfoloxía comparada de insectos, entre os que destaca o seu polémico *Animal Evolution in Changing Environments* (1987).

Cuñou o termo "panecoloxismo" para referirse á síntese evolutiva ampliada, que concibiu como unha fusión entre darwinismo e neolamarckismo. Sostivo que a heterocronía é o mecanismo fundamental do cambio evolutivo, e que unha innovación evolutiva pode producirse por asimilación xenética. As súas posturas foron criticadas por outros científicos, segundo os cales estaban baseadas en especulacións; porén, tamén recibiu comentarios positivos doutros entomólogos.

## Notas 
## Véxase tamén 
### Bibliografía 
* 
* 
* 
* 
* 
*
Manuel Ochoa

**Manuel Ochoa Fernández**, nado en Tomiño en 1998 é un piragüista galego que compite na modalidade de slálom.

Conseguiu a clasificación para os Xogos Olímpicos de 2024.

## Traxectoria 
Comezou no piragüismo seguindo os pasos de seu irmán e ingresou no Club Deportivo Miño Teixugos de Goián, co que axiña comezou a destacar na modalidade de slálom. Para continuar coa súa progresión, en 2016 tivo que instalarse en Cataluña, en La Seu d'Urgell, ao carecer Galicia dunha canle de augas bravas. En 2023 disputou en Londres o seu segundo Mundial e ao ano seguinte gañou a medalla de ouro na proba da Copa do Mundo celebrada en Praga, nas augas do río Moldava, obtendo así a clasificación para os Xogos Olímpicos de 2024.

Xa nos Xogos, debutou no estadio náutico de Vaires-sur-Marne con boas sensacións, logrando o décimo mellor tempo de entre 38 participantes na carreira contra o reloxo e superando a continuación a fase preliminar como o mellor da súa manga. Nos cuartos de final conseguiu tamén o mellor tempo da súa serie, pero sufriu unha penalización por saltar a derradeira porta, polo que foi descualificado, rematando así a súa primeira participación olímpica.

## Notas
Antonio Rigueiro Rodríguez

**Antonio Rigueiro Rodríguez**, nado no Incio o 12 de novembro de 1951, é un profesor e escritor galego.

## Traxectoria 
Enxeñeiro de Montes pola Universidade Politécnica de Madrid. Foi profesor da Universidade de Santiago de Compostela, director da Estación Científica do Courel, e agora é catedrático emérito do Departamento de Produción Vexetal e Proxectos de Enxeñería. É presidente da Asociación Forestal de Galicia.
## Premios 
* Premio Luís Porteiro Garea 2021.

## Notas 
## Véxase tamén 
### Bibliografía 
* 

### Ligazóns externas 
* «La sociedad tendría que premiar a los propietarios que conservaron las Fragas do Eume o el Courel»
Barfi!

***Barfi!*** (en ) é un filme indio de 2012 escrito e dirixido por Anurag Basu, editado por Akiv Ali e apoiado por UTV Motion Pictures. Está protagonizado por Ranbir Kapoor, Priyanka Chopra e Ileana D'Cruz (no seu debut nun filme hindi) xunto con Saurabh Shukla, Ashish Vidyarthi, Jisshu Sengupta, Roopa Ganguly e Haradhan Bandopadhyay nos papeis secundarios. Ambientado en Darjeeling e Calcuta na década de 1970, céntrase na historia de Barfi (Kapoor), un home de Darjeeling, e a súa relación con dúas rapazas, a fermosa Shruti (D'Cruz) e a autista Jhilmil (Chopra).

Foi escollido como candidato da India para o Óscar ó mellor filme internacional na 85ª edición dos premios, mais finalmente non foi nomeado.

## Personaxes 
* Ranbir Kapoor como Murphy Chhetri (a.k.a. Barfi)
* Priyanka Chopra como Jhilmil Chatterjee
* Ileana D'Cruz como Shruti Ghosh Sengupta
* Saurabh Shukla como Inspector Sudhanshu Dutta
* Ashish Vidyarthi como Durjoy Chatterjee (pai de Jhilmil)
* Saayoni Ghosh como Piyali (amiga de Shruti)
* Jisshu Sengupta como Ranjeet Sengupta (prometido de Shruti)
* Roopa Ganguly como Mrs. Ghosh (nai de Shruti)
* Uday Tikekar como Mr. Ghosh (pai de Shruti)
* Haradhan Bandopadhyay como Daju
* Arun Bali como Nanaji

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar
Gerhard Richter

**Gerard Richter**, nado en Dresden o 9 de febreiro de 1932, é un pintor alemán que vive e traballa en Colonia. É un dos artistas vivos con máis recoñecemento internacional e que alcanzan prezos máis elevados no mercado da arte. 

## Traxectoria
Desde principios dos anos sesenta, Richter explorou o medio da pintura cunha gran variedade de linguaxes (como o o realismo e o o expresionismo abstracto) e temáticas (retratos, paisaxes, naturezas mortas, xeometrías). Richter foi educado na República Democrática Alemá baixo os dogmas do realismo socialista. A súa estancia na Documenta II de Kassel en 1959 presentouno a obra abstracta de Jackson Pollock e Lucio Fontana e levouno a decidise trasladarse a Occidente, a Dusseldorf, en 1961. Estudou na Academia de Arte de Düsseldorf, o que lle permitiu entrar en contacto co grupo Fluxus e con artistas como Blinky Palermo e Sigmar Polke. En 1962, Richter fusionou pintura e fotografía nas súas coñecidas "fotopinturas". A primeira foi *Tisch* (Táboa) (1962), unha pintura ao óleo dunha imaxe de prensa. Con este traballo iniciou o arquivo Atlas, un índice moi extenso onde o artista garda todas as imaxes que tiveron algunha relación coas súas obras, sobre todo porque foron as súas fontes. Coa pintura fotográfica, Richter traduce as fotografías afeccionadas á pintura e subverte aínda máis as nocións de estilo persoal ou singular. O uso dun pincel seco sobre a superficie húmida do lenzo serve para crear un efecto borroso e efémero que enlaza coa condición histórica de ambos os medios: a transparencia da fotografía e a autorreferencialidade da pintura. O ton gris contrasta coa elección de temas íntimos ou vencellados ao problema da representación histórica.

## Notas
Robert Morris

**Robert Morris** pode referirse a calquera dos seguintes homes:

* **Robert Morris (arquitecto)** (1701-1754), arquitecto inglés.
* **Robert Morris (artista)** (1931-2018), escultor e artista conceptual estadounidense.
* **Robert Morris (criptógrafo)** (1932-2011), criptógrafo estadounidense.
* **Robert Morris (financeiro)** (1734-1806), financeiro estadounidense e coautor da Declaración de Independencia.
* **Robert Daniel Morris** (1946), compositor anglo-estadouninidense.

*
Supena

Como topónimo **Supena** pode referirse a:

;En Galiza
***Supena**, lugar da parroquia de Ronfe, no concello de Láncara;
***Supena**, lugar da parroquia de Argomoso, no concello de Mondoñedo;
***Supena**, lugar da parroquia de San Simón da Costa, no concello de Vilalba.

## Véxase tamén
### Outros artigos